**Consulta pública prèvia a l’elaboració de normes**

Títol de la iniciativa

ORDRE XXXXX, de XX de 2020, reguladora de la provisió de serveis socials de la Xarxa de Serveis Socials d’Atenció Pública

Unitat responsable

Coordinadora d'Avaluació d'Entitats Proveïdores de Serveis Socials

**1. Problemes que es pretenen solucionar amb la iniciativa.**

Actualment, s’està tramitant el projecte de decret d’acreditació, concertació social i gestió delegada en la Xarxa de Serveis Socials d’Atenció Pública, que es troba en la darrera fase de la seva tramitació, es regula el règim jurídic de la provisió de les persones físiques o jurídiques privades per a ser proveïdores de la Xarxa de Serveis Socials d’Atenció Pública.

En el seu article 14.1 i 3 sobre els criteris d’assignació i condicions d’execució dels serveis objecte de concert social i gestió delegada, s’estableixen que:

14.1 L’Administració pública, mitjançant les convocatòries per a la provisió dels serveis socials objecte dels concerts socials o de gestió delegada, ha de garantir la distribució objectiva de la provisió dels serveis entre les persones que vulguin ser proveïdores al territori mitjançant criteris objectius.

14.3 Els criteris d’assignació i d’execució han de fer-se constar en la convocatòria pública de provisió dels serveis socials.

Igualment l’article 15 sobre el procediment ordinari de concertació social i gestió delegada estableix que:

15.1 La formalització de concerts socials i de gestions delegades per part de les administracions públiques competents requereixen la tramitació d’un procediment administratiu iniciat mitjançant una convocatòria pública i amb la sol·licitud de les persones interessades a ser proveïdores de la Xarxa de Serveis Socials d’Atenció Pública, sota els principis de publicitat, transparència, lliure concurrència i no-discriminació.

15.5 La convocatòria ha de concretar, com a mínim, la quantia dels fons destinats, l’objecte del concert social o gestió delegada, la distribució dels serveis a proveir, el preu, els requisits per presentar-se a la convocatòria, els criteris d’assignació dels serveis, el procediment i els òrgans competents, les condicions de prestació del servei, el termini de vigència i les causes de resolució.

15.6 Les persones físiques o jurídiques privades que vulguin ser proveïdores de la Xarxa de Serveis Socials d’Atenció Pública en règim de concert social o gestió delegada han de presentar la seva sol·licitud, si s’escau amb la documentació que l’acompanyi, exclusivament per via electrònica utilitzant el portal únic per a les empreses (http://canalempresa.gencat.cat) o des de la seu electrònica de la Generalitat de Catalunya (http://seu.gencat.cat) en el termini i amb la documentació requerits en la convocatòria pública corresponent.

Finalment, la disposició addicional segona del projecte de decret faculta la persona titular del departament competent en matèria de serveis socials perquè dicti les disposicions necessàries per desplegar i executar aquest Decret i fixar els requisits d’acreditació i de provisió per a cada tipologia de serveis socials.

Per tant, urgeix regular els criteris que es tindran en compte per a la provisió de cada tipologia de servei per tal de que les persones físiques o jurídiques privades puguin ser proveïdores de la Xarxa de Serveis Socials d’Atenció Pública d’acord amb els criteris fixats per una ordre de la persona titular del Departament de la Generalitat competent en matèria de serveis socials.

**2**. **Els objectius de la iniciativa.**

L’objectiu de la iniciativa és disposar dels criteris que es tindran en compte per a la provisió de cada tipologia de servei per tal de que les persones físiques o jurídiques privades puguin ser proveïdores de la Xarxa de Serveis Socials d’Atenció Pública d’acord amb els criteris fixats per una ordre de la persona titular del Departament de la Generalitat competent en matèria de serveis socials, que ens permetin concretar, l’article 14 i 15 del Projecte de decret d’acreditació, concertació social i gestió delegada en la Xarxa de Serveis Socials d’Atenció Pública.

Per aquest motiu, es necessari establir mitjançant Ordre de la persona titular del Departament de la Generalitat competent en matèria de serveis socials els criteris per a la provisió de cada tipologia de servei per tal de que les persones físiques o jurídiques privades puguin ser proveïdores de la Xarxa de Serveis Socials d’Atenció Pública perquè un cop entri en vigor el Decret d’acreditació, concertació social i gestió delegada en la Xarxa de Serveis Socials d’Atenció Pública, es puguin proveir a les persones físiques o jurídiques privades que estiguin acreditades.

**3. Les possibles solucions alternatives regulatòries i no regulatòries.**

L’opció de “no fer res” o mantenir la situació actual impediria que les persones físiques o jurídiques poguessin presentar una sol·licitud de provisió, d’acord amb el que estableix el Projecte de Decret d’acreditació, concertació social i gestió delegada en la Xarxa de Serveis Socials d’Atenció Pública.

L’opció normativa considerada és l’Ordre, d’acord amb la disposició addicional segona del projecte de decret d’acreditació, concertació social i gestió delegada en la Xarxa de Serveis Socials d’Atenció Pública, que faculta la persona titular del departament competent en matèria de serveis socials perquè dicti les disposicions necessàries per desplegar i executar aquest Decret i fixar els requisits d’acreditació i de provisió per a cada tipologia de serveis socials.

**4. Necessitat i oportunitat de l’aprovació de la norma.**

La Disposició addicional segona del projecte de Decret faculta la persona titular del departament competent en matèria de serveis socials perquè dicti les disposicions necessàries per desplegar i executar aquest Decret i fixar els requisits d’acreditació i de provisió per a cada tipologia de serveis socials.

Per poder disposar d’una norma que reguli el procés de provisió ens cal realitzar aquesta consulta pública prèvia per recollir les opinions d’entitats i ciutadania per a l’elaboració d’una ordre futura.

El fet de no tramitar aquesta norma deixaria a les persones interessades sense l’opció de sol·licitar la provisió com a proveïdores de la Xarxa de Serveis Socials d’Atenció Pública.